เรื่องร้องเรียน (เสนอแนะ) วันที่ 2022-08-18 14:59:06 — แขวงช่องนนทรี เขตยานนาวา กรุงเทพมหานคร
กลิ่นสารเคมีเหม็นมากฉุนแสบจมูกคล้ายไฮเตอร์กำลังผ่านเข้ามาจากหน้าประตูบ้านผ่านเข้ามาในบ้าน จากด้านติดบ้านเลขที่ 99/70 และ 99/72 ซอยนางลิ้นจี่ 3, รู้จากกลิ่นที่ทะลักเข้ามาตรงซอกประตูบ้าน2ข้าง ต้องตั้งพัดลมพัดจากด้านหนึ่งไปยังอีกด้านหนึ่งในแนว 90 องศา แม้จะปิดประตูหน้าบ้านกับเปิดพัดลมก็ช่วยบรรเทากลิ่นได้แค่บางส่วน กลิ่นเหม็นนี้เกิดจากกระบวนการทำให้เกิดแก๊สซึ่งต้องผ่านความร้อน เนื่องจากแก๊สมีแรงยึดเหนี่ยวระหว่างโมเลกุลน้อย ยิ่งเจอความร้อนก็ยิ่งแพร่ได้เร็วขึ้น เรารู้ว่าแก๊สกลิ่นเหม็นนี้มาจากทิศทางไหน แต่ไม่รู้แน่ว่ามาจากกระบวนการอะไรและมาตามท่อขนาดใด แต่รู้ว่าตอนนี้กลิ่นนี้ทำให้แสบจมูก,ใจสั่น,คอแห้ง,มีเสมหะ,ไอนิดหน่อย ทำให้ต้องทานยาแก้แพ้และยาแก้ไอละลายเสมหะชื่อ Bromhexine tab ซึ่งเป็นยานอกบัญชีบัตรทองต้องชำระค่ายาเอง200บ. เราไม่ได้ต้องการใส่ความใคร เพียงแจ้งและรายงานสถานการณ์ที่เป็นจริง อาจเป็นเรื่องยากสำหรับหน่วยงานที่จะพิสูจน์ความจริงในเรื่องนี้เพราะไม่ได้สัมผัสสารพิษนี้ทั้งวันและทุกวันเหมือนเรา แต่อยากให้คอยหมั่นสำรวจว่าแก๊สพิษพวกนี้จะมาทางไหนได้,ด้วยวิธีใด,จากกระบวนการในการผลิตอะไร คงต้องหาผู้เชี่ยวชาญเรื่องกระบวนการทำให้เกิดแก๊ส, การระบายแก๊สมาตามระบบท่อมาช่วยดู ความจริงน่าจะกระจ่างสักวัน ค่ำคืนนี้กลิ่นที่ทะลักเข้ามาตรงหน้าบ้านเป็นกลิ่นไฮเตอร์แรงมาก วันนี้ทางคุณจุฑาทิพย์จากฝ่ายสิ่งแวดล้อมเขตยานนาวากับทีมงานอีก1ท่านได้แวะมาสอบถาม หลังจากกลับไป ที่บ้านก็โดนจัดหนักเป็นกลิ่นคล้ายไฮเตอร์ทางหน้าบ้าน(ปกติกลิ่นนี้จะถูกปล่อยมาตรงหน้าต่างหลังบ้านชั้น2) แล้วเราจะอยู่ได้อย่างไร มีหลายท่านแนะนำว่าให้แจ้งหมอปลา แต่ตอนนี้ขอให้เครดิตทางหน่วยงานที่ดูแลอยู่ให้ทำงานไปก่อนดีกว่า